Rights Of A Husband In Case Of Divorce Or Khula?
اختلاف میں کوئی مسئلہ نہیں۔ آپ مذہب سے وہ مطالبات کر رہے ہیں جو مذہب کا موضوع نہیں۔ معاشرتی مسائل کا حل انسانوں نے خود نکالنا ہے۔ اس کے لیے انسان کو عقل اور اخلاقی حس دی گئی ہے۔ مذہب صرف اس جگہ رہنمائی کرتا ہے جہاں کوئی حتمی فیصلہ نہیں ہو سکتا۔ وہاں وہ راہ اعتدال بتائے گا۔ ہر دور ہر سماج کے تقاضے مختلف ہوتے ہیں وہاں فیصلہ انسانوں کو خود کرنا ہے۔ یہ ان کی آزمایش ہے جس کے لیے انھیں خدا کی عدالت میں جواب دہ ہونا ہے۔ مرد و عورت کے درمیان کیا کیا طے ہوگا یہ مرد و عورت اپس میں طے کریں گے۔ یہ وہ آزادی ہے جو انسان کو اپنے اعمال کا زمہ دار بناتی ہے۔
سلام گو کہ میں بحث مزید بڑھانے سے گریزاں تھا مگر آپ کے اپنے کہے پر پھر سوال اٹھتا ہے۔ اگر معاملات مرد و عورت نے ہی طے کرنے ہیں تو پھر عورتوں کے حقوق پر سورت کیوں نازل ہوئی۔ جیسا کہ عرض کیا ہے آپ کی دلیل میں بذات خود سوالات موجود ہیں۔ اور یہ بات میری سمجھ سے بالاتر ہے کہ جو کتاب نہ آپ نے لکھی نہ آپ سے پوچھ کر لکھی گئی اگر اس میں سوالات کے جوابات نہیں ہیں یا نامکمل ہیں تو آپ کو یہ بات کہنے میں کیا قباحت ہے؟ شکریہ
حضور اب آپ نے وہی بات کی جس کی نشاندہی کرنے کی اس عاجز نے کوشش کی تھی۔قرآن میں ہر مسئلے کا حل موجود نہیں۔اور کیا یہ سوال پیدا نہیں ہوتا کہ “کیا قرآن ایک مکمل ضابطہ حیات ہے؟ امید ہے آپ میرے سوالات پر برا نہیں فرمائیں گے۔ نوازش